Pranešimas žiniasklaidai

2024 m. rugpjūčio 29 d.

**Orijus Gasanovas papasakojo apie maistą kelionėse: vienam skanėstui atsispirti negali niekur**

**Vienas garsiausių šalies keliautojų Orijus Gasanovas be saldumynų neapsieina nei namuose, nei kelionėse, o potraukį jiems vadina savo silpnybe. Žinomas žurnalistas ir „Maximos“ kulinarinių kelionių partneris dalinasi, kad visada radęs galimybę kelionėse stengiasi išbandyti dar nematytus užkandžius ir neragautus skonius, tačiau progų, tikina jis, neretai atranda ir Lietuvoje, ypač, kai prekybos tinkle vyksta įvairiems gardėsiams skirtas teminis mėnuo. O. Gasanovas atskleidė, kuriam skanėstui niekaip negali atsispirti ir kokie užkandžiai jį visada lydi kelionių metu.**

**Nori paragauti visų pasaulio guminukų**

Orijus Gasanovas pasakoja, kad jo kuprinėje visada galima rasti įvairių užkandžių ir saldumynų, o neabejotinas keliautojo favoritas – guminukai. Keliautojas sako norintis išragauti visus pasaulio guminukus, o taip pat turi maniją išbandyti įvairius savo mėgstamų prekės ženklų neįprastų skonių ir riboto leidimo saldumynus.

„Guminukų jau tikrai turbūt valgau per daug, bet tiesiog negaliu jiems atsispirti. Pavyzdžiui, paskutinės kelionės Norvegijoje metu vos per keturias dienas išbandžiau daugybę skirtingų guminukų rūšių. Taip pat nepraleidžiu progos nusipirkti neįprasto skonio *kolos*, *snikersų*, tų pačių guminukų, šokoladinių saldainių su įdarais, kuriuos išties mėgstu. Pavyzdžiui, rudenį, artėjant Helovinui, JAV galima rasti daug specialaus leidimo moliūgo skonio skanumynų. Japonijoje pavasarį vyrauja sakurų tematika. Tikrai įdomu visa tai išbandyti ir atrasti – kiekviena šalis turi tik jai būdingų skonių“, – sako O. Gasanovas.

**Skonių patirtys – neatsiejama kelionių dalis**

Pasakodamas jis taip pat priduria, kad įvairios skonių patirtys kelionių metu yra neatsiejama dalis, o parsivežti užkandžiai ar saldumynai gali padėti mintimis sugrįžti į lankytus kraštus, sukelti malonius prisiminimus.

Pasak O. Gasanovo, net ir tam tikrame krašte pačiam nesilankius, per išskirtinius skonius ir kulinarines patirtis galima patirti dalelę tos šalies, pakeliauti bent pojūčiais. Jam pritaria ir „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

„Kelionių metu įvairūs užkandžiai ir gardėsiai kuria istorijas, padeda pažinti skirtingų kultūrų šalis ir jų žmones. Geriausia, kad tai patirti galima net ir savo namuose, kai ragaujant įvairiausių skanėstų, įprastai aptinkamų tik oro uostose ar specializuotose parduotuvėse, mintimis galima nusikelti į tolimas šalis. Tai padaryti visai paprasta, ypač, kad tinklo parduotuvėse visą mėnesį vyksta teminis „Saldumynų ir užkandžių“ mėnuo. Jau dabar pirkėjai gali ieškoti puikiai pažįstamų prekių ženklų bei tik ribotą laiką asortimentą papildžiusių išskirtinių saldumynų ir užkandžių kategorijos prekių, kurios nustebins ir išrankiausius smaližius, ir sūrių užkandžių mėgėjus.

Pilnomis kišenėmis naujų skonių pirkėjai galės rinktis iš beveik 140 saldžių pasirinkimų, tarp kurių ir įvairaus skonio guminukai, šokoladai, gazuoti gėrimai ir t. t., bei virš 100 sūrių užkandžių, tokių kaip traškučiai, sūriai, mėsos gaminiai, net užkandžių padėklai ir panašiai“, – sako prekybos tinklo „Maxima“ Komunikacijos ir korporatyvinių ryšių departamento vadovė Indrė Trakimaitė-Šeškuvienė.

**Įdomybių atranda ir Lietuvoje**

Beje, O. Gasanovas priduria, kad iš tiesų dažnai jis smaližiauja ne tik kelionėse, o ir namuose. Po pusryčių keliautojas mėgsta pasimėgauti „saldžiąja minute“, kai prie puodelio arbatos mėgaujasi sausainiais ar šokoladu ir skaito naujienas telefone ar žiūri žinias.

„Labai mėgstu įvairius šokoladinius skanumynus, tačiau juos dažniausiai valgau su arbata ar kava. Man šokoladas turi tirpti burnoje. Taip pat labai mėgstu sultis ir esu joms gan išrankus. Stengiuosi rinktis jas tik aukštos kokybės. Saldumynai man suteikia gerų emocijų ir malonumo, o taip pat energijos, kurios reikia daug bendraujant su žmonėmis, keliaujant, dirbant“, – sako Orijus.

Be to, O. Gasanovas sako, kad pastebėjęs įdomesnį užkandį ar produktą Lietuvoje taip pat nevengia jo išbandyti, o teminiai mėnesiai prekybos tinklo parduotuvėse tam suteikia nemažai galimybių. Keliautojas atvirauja, kad jį ypač nustebino, kai liepą vykusio „Meksikos“ teminio mėnesio metu, prekybos tinklo parduotuvėse jis rado ir tokių meksikietiškų prekių, kokių nematė ir neragavo keliaudamas net po šią šalį.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir platus pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt